**LĒMUMS**

Liepājā

|  |  |
| --- | --- |
| 2023. gada 24. augustā |  Nr.267/9(prot. Nr.9, 3.§) |

Par projektu “CreArt 3.0 #stringing\_together”

Pamatojoties uz Pašvaldību likuma 4. panta pirmās daļas 5. punktu un 10. panta pirmo daļu, Liepājas valstspilsētas un Dienvidkurzemes novada attīstības programmā 2022.-2027. gadam iekļauto darbību “JPr\_170 Vietēja un starptautiska mēroga pasākumu un projektu īstenošana”, kā arī 2023. gada 1. augustā saņemto Eiropas Izglītības un kultūras izpildaģentūras (EACEA) lēmumu par projekta apstiprināšanu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 17. augusta lēmumu (sēdes protokols Nr.8), pastāvīgās Izglītības, kultūras un sporta komitejas 2023. gada 17. augusta lēmumu (sēdes protokols Nr.8) un pastāvīgās Finanšu komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pašvaldības nodibinājuma “Nodibinājums Liepāja 2027” dalību sadarbības projektā “CreArt 3.0 #stringing\_together” Eiropas Komisijas programmā “Radošā Eiropa”.

2. Apstiprināt projekta “CreArt 3.0 #stringing\_together”, turpmāk arī – Projekts, kopējās attiecināmās izmaksas 249 112,00 EUR (divi simti četrdesmit deviņi tūkstoši viens simts divpadsmit *euro* un 0 centi) no kurām:

2.1. Eiropas Komisijas programmas “Radošā Eiropa” finansējums (60%) – 149 467,00 EUR;

2.2. Liepājas valstspilsētas pašvaldības līdzfinansējums (40%) – 99 645,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 99 645,00 EUR apmērā:

3.1. 2024. gadā – 41 201,00 EUR;

3.2. 2025. gadā – 22 739,00 EUR;

3.3. 2026. gadā – 35 705,00 EUR.

4. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā.

5. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei iekļaut projektu “CreArt 3.0 #stringing\_together” Liepājas valstspilsētas un Dienvidkurzemes novada attīstības programmas 2022.-2027. gadam pielikumā “Liepājas valstspilsētas Rīcības un investīciju plāns 2022.-2027. gadam”.

6. Pilnvarot Liepājas valstspilsētas pašvaldības nodibinājuma “Nodibinājums Liepāja 2027” valdi parakstīt visu ar Projektu saistīto dokumentāciju, t.sk. Projekta līgumu ar Projekta vadošo partneri, vienošanos ar Projekta partneriem, Projekta un tā izpildi pamatojošos dokumentus, atskaites u.c. dokumentāciju.

7. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei, Komunālajai pārvaldei, Liepājas pilsētas būvvaldei, pašvaldības aģentūrai “Liepājas sabiedriskais transports”, Liepājas speciālās ekonomiskās zonas pārvaldei, Dienvidkurzemes novada pašvaldībai |